To personer er mandag over middag kommet til skade ved et færdselsuheld i Aalborg. Uheldet skete i krydset mellem Hobrovej og Over Kæret omkring klokken 12.20. - To biler er kørt sammen, og der er to tilskadekomne. Den ene person var fastklemt i forbindelse med ulykken, men meget mere ved vi ikke på nuværende tidspunkt, siger vagtchef Michael Elkjær fra Nordjyllands Politi. Det er uvist, hvor alvorligt de to personer er kommet til skade. Uheldet har skabt en del problemer for trafikken i området.
To personer er mandag kommet til skade, da to biler kørte sammen i Aalborg.